# **ГОДИШНА ПРОГРАМА ЗА МАЛКИ ИНИЦИАТИВИ**

*Програма за отпускане на безвъзмездни средства в подкрепа на гражданското общество за популяризиране на теми, свързани с върховенството на правото.*

Наименование на възможността за финансиране: Малки грантове за гражданско образование

Тип на обявлението: Годишна програма за малки инициативи (APS)

Номер на програмата: 2024-APS-002

Начална дата: 22 март 2024 г.

Крайна дата: 31 декември 2024 г. Проектни предложения се приемат до затварянето на програмата.

Проектите се подават до: [ceprolagrants@dexisonline.com](mailto:ceprolagrants@dexisonline.com)

Въпроси: Въпроси се приемат текущо на посочения по-горе имейл адрес.

**Цел**. Дейностите по Програмата за Централна Европа за върховенството на правото (CEP ROLA), изпълнявана от Dexis Consulting Group (Dexis) от името на Американската агенция за международно развитие (USAID), имат за цел да се подкрепят креативни местни инициативи, които правят темите за върховенството на правото по-актуални за обикновения гражданин в България, Унгария и Полша. Предложените малки проекти трябва да ангажират членовете на местната общност, особено в районите с недостатъчно дейности извън градските центрове, и да насърчават по-голямо гражданско участие в инициативите на местното управление.

Настоящият документ очертава приоритетите за финансиране, ключовите теми, свързани с върховенството на правото и процеса на подаване на проектни предложения за финансиране. CEP ROLA силно насърчава задаването на въпроси преди изпращането на проектно предложение. Предложенията се подават на английски език, макар че CEP ROLA ще приема и такива, подадени на български език.

Предложенията ще бъдат разгледани в съответствие с критериите, установени в **раздел V "Критерии за оценка"** и ще следват процес на два етапа.

# Настоящата покана за представяне на предложения не представлява ангажимент от страна на Dexis или CEP ROLA и не задължава Dexis или CEP ROLA да възстановяват разходи, направени при подготовката и представянето на предложенията. Всички разходи по подготовката и подаването на предложенията са на риск и за сметка на кандидата. Dexis си запазва правото да не отпусне безвъзмездни средства по тази програма.

# **Раздел I - Описание на възможностите за финансиране**

1. **Описание на предложената програма**

**Обща информация**

Централна и Източна Европа, както и демокрациите в целия свят, са изправени пред предизвикателства, сред които са затварянето на политическото пространство, намаляващата обществена подкрепа за демокрацията, нарастващата поляризация, неангажираност на младите хора и маргинализираните общности, сложната среда на социалните медии и ерозията на гражданските и политическите права.

За да отговори на тези предизвикателства, CEP ROLA (<https://dexisonline.com/projects/usaid-central-europe-> [program/](https://dexisonline.com/projects/usaid-central-europe-program/)) има за цел да укрепи устойчивостта и капацитета на независимите граждански участници за защита на основните свободи в съответствие с националните демократични традиции и европейските ценности. Определението на USAID за върховенство на закона може да бъде намерено тук: <https://www.usaid.gov/democracy/rule-law#:~:text=USAID%20believes%20that%20the%20basic,laws%20that%20apply%20to%20everyone>.

Дейностите на CEP ROLA могат да допринесат за повишаване на спазването на върховенството на правото, насърчаване на по-голяма прозрачност, осигуряване на по-голяма защита за уязвими и маргинализирани групи и решаване на въпроси, свързани с правата на човека, в общности извън градските центрове. Инициативите за гражданско образование по въпроси, насочени към върховенството на правото, могат да ангажират младежи, творчески изкуства и други граждански организации за справяне с предизвикателства, свързани с върховенството на правото, като например корупция, злоупотреба с власт, липса на граждански контрол и прозрачност. Чрез ангажирането на организациите на гражданското общество, работещи по тези въпроси, CEP ROLA се надява да подобри комуникацията и сътрудничеството между участниците, работещи по въпросите на върховенството на правото.

**Цели**. Целите на тази програма за отпускане на безвъзмездни средства са:

1) Подобряване на обществените познания за върховенството на правото сред обикновените граждани, особено в традиционно необслужваните общности извън градските центрове;

2) подобряване на уменията на гражданското общество за мониторинг и застъпничество чрез гражданско образование, творческа комуникация, обществена ангажираност и дебати по въпросите на върховенството на правото с правителството и междусекторните партньори.

**География.** Предложените дейности трябва да се провеждат в България.

Само за кандидатите от България фокусът също така е:

* Подобряване на капацитета на участниците в гражданското общество (напр. организации на гражданското общество, общности, отделни граждани) да възприемат и функционират в общество, ориентирано към върховенство на правото.
* Създаване на мрежи сред тях за решаване на ключовия въпрос за създаване на култура спазване на върховенството на правото в страната.

**Възможни дейности.**

* Гражданско образование, използващо креативни комуникации (напр. видеоблогове, късометражни филми, кампании в социалните медии, изкуство, театър или фотография), които се фокусират върху въпроси, свързани с правата, като достъп на гражданите до правосъдие, образование за техните индивидуални основни права, информация за съдебния процес , и граждански отговорности..
* Програми за социални медии, които имат за цел да повишат ангажираността на гражданите по отношение на прозрачността, почтеността и други въпроси, свързани с ROL.
* Творчески комуникационни планове и/или обучение за прилагане на комуникации за местни ОГО.
* Кампании за повишаване на осведомеността, които повишават обществените познания по въпросите на върховенството на правото и служат като канали за комуникация между правителството и участниците в гражданското общество.
* Обучение на местни граждански организации за умения за застъпничество и наблюдение чрез практически упражнения и най-добри практики.
* Програми за гражданско образование за радиото и платформите на социалните медии за задълбочаване на обществените познания за демокрацията, демократичните норми и върховенството на правото.
* Програми за обществено застъпничество, които работят за защита на законните права и сигурността на застъпнически организации и такива, работещи в областта на върховенство на правото.
* Подкрепа за блогъри, които да отразяват въпроси, свързани с върховенство на правото, и да печелят нови абонати чрез работа в мрежа и други инструменти.
* Представяне на съдебен процес с участието на местни съдии в училищата, за да се подобри разбирането за съдебната система.
* сериал по въпросите на почтеността или други важни въпроси, свързани с върховенство на правот, който е свободно достъпен в YouTube или други платформи.
* Дебати в регионални университети по въпроси, свързани с върховенство на правота, като например приобщаване, демократични норми и ценности и права и отговорности на гражданите в условията на демокрация.
* Събиране на данни, изследвания, застъпничество и други дейности, свързани с наблюдение на прилагането на механизмите на Европейския съюз за върховенство на правото.

CEP ROLA насърчава по-специално дейности, които се провеждат в традиционно необслужваните общности, извън столиците, ангажират жени и младежи и са свързани със съществуващи инициативи на институциите, работещи в областта на върховенство на правото. Дейности, които не са свързани с темата за върховенство на правото, няма да бъдат подкрепени.

Кандидатите могат да изберат да разработят нова концепция или да надградят съществуващи такива, които вече са се доказали като успешни. От спечелилите кандидати ще се изисква да споделят резултатите от оценката си и основните извлечени поуки, както и редовно да информират широката общност за своите резултати и дейности в съответствие с изискванията за докладване, посочени в споразумението за отпускане на безвъзмездни средства.

**Очаквани резултати:**

Проектите трябва да допринасят за постигането на следните резултати:

* Подобряване на разбирането за върховенството на правото.
* По-голямо участие на творческия сектор в гражданското образование по въпросите на върховенството на правото.
* Развитие на уменията за застъпничество и стратегическа комуникация на участниците в гражданското общество, занимаващи се с въпросите на върховенството на правото.

**Недопустими дейности/разходи:**

Финансирането **не може** да бъде използвано за:

* Подпомагане на проекти, които са политически по своя характер или създават впечатление за пристрастност/подпомагат предизборната кампания на отделна личност или партия.
* Програми за обмен.
* Проекти за социално подпомагане.
* Търговски дейности; кампании за набиране на средства; бизнес проекти; научни изследвания; строителни проекти; проекти, чиято основна цел е институционалното развитие на дадена организация.
* Пътуване до Съединените щати или държавите - членки на ЕС, с цел провеждане на конференции, научни изследвания, проучвания, опознавателни обиколки и културни събития.
* Възстановяване на разходи, направени преди етапа на изпълнение на предложението и извън срока на споразумението за отпускане на безвъзмездни средства.
* Не се допуска признаване на печалба във връзка с подпомаганите проекти.

1. **Администриране на проектите**

CEP ROLA гарантира, че всички организации, които получават финансиране от USAID, спазват условията на подписаното от тях споразумение за отпускане на безвъзмездни средства. За организации, които не са регистрирани в САЩ, се прилагат правилата и разпоредбите, съдържащи се в Стандартните разпоредби на USAID за неправителствени организации, които не са регистрирани САЩ, и съответните препратки към тях - 2 CFR 200 и 2 CFR 700. Виж <https://www.ecfr.gov/current/title-2/subtitle-A/chapter-II/part-200>[https://www.ecfr.gov/current/title-](https://www.ecfr.gov/current/title-2/subtitle-B/chapter-VII/part-700) [2/subtitle-B/chapter-VII/part-700](https://www.ecfr.gov/current/title-2/subtitle-B/chapter-VII/part-700).

Кандидатите могат да получат копие от посочените стандартни разпоредби на следния уебсайт:

**Стандартни разпоредби за неправителствени организации, които не са от САЩ**

[https://www.usaid.gov/about-us/agency-policy/series-300/references-chapter/303mab](https://www.usaid.gov/about-us/agency-policy/series-300/references-chapter/303mab%20%20)

**Стандартни разпоредби за финансиране с определена сума за неправителствени организации** <https://www.usaid.gov/sites/default/agency-policy/303mat.pdf>

# **Раздел II - Информация относно финансирането на избраните предложения**

1. **Очакван размер на финансиране и брой подкрепени проекти**

Очаква се размерът на безвъзмездните средства да варира между 5 000 и 25 000 щатски долара в зависимост от мащаба и обхвата на дейността. CEP ROLA си запазва правото да финансира някое от одобрените заявления или нито едно от тях и може да избере да финансира изцяло или поетапно избраното(ите) заявление(я). Кандиданстващите следва да включат в бюджета на дейността само разходи, пряко свързани с изпълнението на проекта.

1. **Очаквана начална дата на възлагането и период на изпълнение**

Периодът на изпълнение на проектите може да бъде до дванадесет (12) месеца. Продължителността обаче се определя от обхвата и мащаба на дейностите и може да бъде предмет на споразумение. Финансирането ще се отпуска текущо, като началната дата за изпълнението на проектите влиза в сила след подписването на споразумението.

1. **Вид на помощта**

# Окончателното решение на CEP ROLA относно механизма за отпускане на средствата ще се основава на оценка на капацитета на кандидата и рисковете преди сключването на споразумението. Ако при тази оценка се установят слабости или недостатъци, които поставят под съмнение способността на кандидата да използва финансирането, CEP-ROLA може да реши да изключи кандидата от разглеждане в рамките на тази програма или да избере механизъм за финансиране, който е по-подходящ за него.

# **Раздел III - Информация за допустимост**

1. **Допустими кандидати**

Кандидатът трябва да е местно юридическо лице, официално регистрирано в България, Унгария или Полша, и да работи в съответствие с всички приложими местни разпоредби, включително, но не само, с приложимите местни закони и данъчни разпоредби. Следните групи/организации са допустими да кандидатстват за финансиране в рамките на настоящата програма:

* Регистрирани в България, Унгария или Полша организации на гражданското общество, включително организации със стопанска и нестопанска цел, изследователски институции и организации, базирани в общността;
* Силно се насърчава участието на организации извън столицата, както и от младежки организации, организации на жени и организации в областта на творческите изкуства;

1. **Съфинасиране**

По тази схема **не се изисква** съфинансиране. Ако съфинансирането се осигурява от други източници, те могат да бъдат в резултат на предишни дейности на кандитата, други многостранни, чуждестранни донори и фондации, правителства на приемащите държави и местни организации, общности и частни предприятия, които допринасят финансово и в натура за изпълнението на дейностите. Силно се насърчава участието на външни ресурси и съфинансиращи организации в изпълнението на дейностите и целите на проекта. Споделянето на разходите трябва да става при спазване правилата на 2 CFR 200.306 и стандартните разпоредби за неправителствени организации извън САЩ.

**Раздел IV - Информация за подаване на проектните предложения**

1. **Насоки за кандидатстване**

**Етап 1: Писмо за намерение**

Заинтересованите кандидати трябва да подадат писмо за намерение преди да подадат пълно проектно предложение. Писмото от една страница трябва да съдържа: 1) наименование и продължителност на предлаганата дейност 2) информация за контакт с организацията 3) предлагани цели 4) резюме от един параграф на предлаганите дейности и 5) общ прогнозен бюджет.

Писмата за намерение ще бъдат разгледани за съответствие с изискванията на APS, съответствие с темите на върховенство на правото и иновативност и креативност на идеята. В рамките на две седмици след подаването им кандидатите ще бъдат уведомени дали са поканени за последваща консултация, преди да преминат към етап 2.

**Етап 2: Пълна концепция/технически подход**

След успешното приключване на Етап 1 кандидатите ще бъдат поканени да представят пълна концепция за финансиране. Инструкциите ще бъдат предоставени при поканата, но включват:

Консултация с представител на CEP ROLA (лично или он-лайн), в който се предоставя обратна връзка и се задават въпроси от CEP ROLA. В рамките на консултацията ще бъде споделена обратна информация за първоначалната идея и ще се осигури съгласуваност с текущите приоритети на отделните държави.

*Подаване на пълна концепция/технически подход.* Пълната концепция трябва да бъде конкретна, пълна и кратка, като демонстрира възможностите и експертния опит на кандидата по отношение на постигането на целите на тази програма. Кандидатите следва да покажат как предложените от тях дейности ще допринесат за постигане на целите на CEP ROLA,а именно:1) Подобряване на обществените познания за върховенството на правото сред обикновените граждани, особено в традиционно необслужваните общности извън градските центрове; 2) подобряване на уменията на гражданското общество за мониторинг и застъпничество чрез гражданско образование, творческа комуникация, обществена ангажираност и дебати по въпросите на върховенството на правото с правителството и междусекторните партньори.

*Кандидатстващите организации от България трябва да покажат как изпълняват целите за България, посочени в раздел 1, "Цели".*

Инструкции за форматиране / представяне на пълната концепция:

Концепцията трябва да бъде подадено с шрифт **Arial 11 pt.** и да съдържа номера на страниците. Всяка страница трябва да бъде обозначена със заглавието и номера на програмата.

Подгответе предложението в съответствие със структурния формат, посочен по-долу:

1. **Заглавна страница** - не повече от една (1) страница. Заглавната страница трябва да включва:
   1. Номерът и името на APS.
   2. Адрес на организацията.
   3. Вид на организацията (напр. със стопанска цел, с нестопанска цел, университет и др.).
   4. Лице и информация за контакт (име на лицето; съответна информация за телефон, факс и електронна поща).
   5. Имена на други организации (федерални и нефедерални, както и всякакви други служби на USAID), до които се подава и/или е било подадено предложението и/или които ще финансират предложената дейност.
   6. Подпис на упълномощен представител на кандидата.
   7. Имена и информация за контакт за препоръки относно вашата дейност от 3 организации/партньори
2. **Технически подход -** не повече от четири (4) страници. Този раздел трябва да се отнася до обобщението на програмата и избраните цели от **раздел I на** настоящата покана и да отговаря на критериите за оценка, посочени по-долу в **раздел V**, и трябва да включва:
   1. Кратко заглавие и цели на предложената дейност.
   2. Резюме на 1) целите на дейността, 2) предложения подход, 3) очакваните резултати, 4) основните дейности и 5) очакваното въздействие/как работата ще помогне за постигане на целите на CEP ROLA и устойчивостта (ако е приложимо).
   3. Вид на подкрепата, която заявителят иска от CEP ROLA (напр. средства, съоръжения, оборудване, материали, човешки ресурси и т.н.).
   4. Организационен капацитет: опит, експертни познания и предишен опит с проекти с подобен размер и обхват в съответната техническа област и региони; в допълнение към имената и профилите на предложения персонал.
3. **Пълен бюджет с подкрепящи документи** (включително, но не само, доказване на действителните разходи чрез предишни договори, фактури и др.); като минимум това ще включва:

* Кратък бюджет, включващ разбивка на разходите по основни бюджетни редове (напр. заплати, консумативи, оборудване, пътувания и др.); предложен незадължителен размер на финансовото участие на кандидата, както и на участието в натура (нефинансова подкрепа), ако е приложимо. Бюджетът трябва да бъде изчислен в местна валута.
* Препоръки: Кратко описание на съответните минали резултати на кандидата с имена и информация за контакт. Препоръките следва да бъдат от организации донори или местни заинтересовани страни, които могат да предоставят обратна информация за миналото изпълнение.
* Попълнен въпросник за предварителната оценка на кандидата в зависимост от вида на споразумението, включително самооценка, проверка на политиките и процедурите и др. [[1]](#footnote-2)
* Декларации и сертификати[[2]](#footnote-3).
* Всякаква друга подкрепяща документация, необходима за предоставянето на безвъзмездни средства.

CEP ROLA ще прегледа концепцията/техническото заявление, за да направи първоначална преценка за продължаване на процеса

1. **Процес на подбор**

При получаване на концепции, съдържащи всички необходими елементи/информация, посочени по-горе в раздел Б.1-III, CEP ROLA ще ги разглежда редовно/последователно и ще предоставя обратна информация на заявителите относно статуса на тяхното предложение (прието или отхвърлено).

# С избраните кандидати ще бъде осъществен контакт за предоставяне на допълнителна информация, разработване на допълнителни технически подробности, разяснения и/или за целите на надлежната проверка преди подписването на споразумението.

# Концепциите, които отговарят на насоките за кандидатстване и изпълняват основните технически критерии, посочени в APS, ще бъдат разгледани от комисия за подбор.

# Кандидатите ще бъдат подбирани и одобрявани текущо въз основа на критериите за оценка, описани в раздел V по-долу.

# **Раздел V - Информация за оценка на проектните предложения**

1. **Критерии за оценка на предложенията**

Проектните предложения ще бъдат разгледани от гледна точка на съответствието им с изискванията на настоящата покана, сътветстието с програмата и иновативния/креативен подход. Кандидатите се насърчават да покажат как предложените от тях дейности ще допринесат за постигането на целите на програмата, описани в **раздел 1** по-горе. От кандидатите се очаква да отговорят на уточняващи въпроси и/или да преработят проектното предложение, ако такова бъде поискано.

**Критерии за оценка:**

Подадените предложения ще бъдат оценени, както следва:

|  |  |
| --- | --- |
| **Област** | **Коментари** |
| Технически подход | * Степен, в която предложението съответства на приоритетите и целите на CEP ROLA. * Уместност и устойчивост на предложените дейности за постигане на резултатите. * Яснота на графика за изпълнение и начини за измерване на резултатите. * Степента на включване на младежите и гражданите извън ключовите градове са ангажирани и включени, както и степента, степента, в която в предложението са включени въпросите, свързани с пола, уязвимите групи, младежта и чувствителността към политическите въпроси/конфликтите. * Потенциал за насърчаване на доверието/партньорството с различни видове граждански и обществени институции. * Очаквано въздействие върху целевите групи/обществото и потенциал за положителен мултиплициращ ефект. * Устойчивост на резултатите след приключване на дейността, ако е приложимо. |
| Организационен капацитет | * Институционален или личен профил, образование, експертни познания, опит с проекти в сходен размер и обхват в съответните технически области и региони. * CEP ROLA си запазва правото да посети всяка организация и да поиска и да се свърже с организации за препоръки, с цел проверка на кандидата да изпълни представените дейности. * Опит на предложените експерти за постигане на резултатите от програмата. |
| Разумност на разходите | * Осъществимост и обосновка на предложения бюджет. |

# **Раздел VI - Контакти по проекта**

Всички въпроси, свързани с концепции, подадени в отговор на настоящата покана за представяне на предложения, както и въпроси, възникнали по време на процедурата, трябва да се изпращат на следния адрес:

[**ceprolagrants@dexisonline.com**](mailto:ceprolagrants@dexisonline.com)

# Всеки потенциален кандидат, който желае да получи разяснения или тълкуване на поканата за кандидатстване, трябва да пише на посочения по-горе електронен адрес. Всяко устно обяснение или указания, дадени преди отпускането на безвъзмездните средства, не се считат за обвързващи. Всяка информация, предоставена на потенциален кандидат във връзка с настоящата покана за представяне на предложения, ще бъде предоставена на другите потенциални кандидати като изменение на поканата за представяне на предложения, когато е целесъобразно, ако допълнителната информация е необходима за подаването на концепции или ако пропускането ѝ би навредило на другите потенциални кандидати.

# **Раздел VII - Друга информация**

Публикуването на настоящата програма не представлява възлагане или ангажимент от страна на Dexis или програмата CEP ROLA, нито задлъжава Dexis или програмата CEP ROLA да заплатят разходите, направени при подготовката и подаването на предложенията.

Dexis и CEP ROLA си запазват правото да не подкрепят нито едно или всички подадени предложения. Освен това Dexis и програмата CEP ROLA си запазват правото да не отпускат безвъзмездни средства по настоящата покана.

1. Съответните формуляри ще бъдат изпратени предварително само на кандидатите, които подават пълна концепция. [↑](#footnote-ref-2)
2. Съответните формуляри ще бъдат изпратени предварително само на кандидатите, които подават пълна концепция. [↑](#footnote-ref-3)